Publication: Magyar Közlöny
Issue: MK-1999-97 (Year: 1999, Number: 97)
Era: 1990-2004
Section: 8 A 61. § (5) bekezdése az 1999. évi LIV. törvény 19. §-ával megállapított szöveg.
Paragraph Index: 511

68. § (1) A Határőrség központi, területi és helyi szervei a hatáskörükbe és az illetékességükbe tartozó ügyekben a jogellenes cselekményt elkövetők nyilvántartási rendszerében a felvételtől számított 2 évig, illetve a határrendsértéssel okozott jelentősebb kár vonatkozásában 5 évig kezelik a következő adatokat: az elkövető személy neve (családi és utónév), születési ideje, lakóhelye és tartózkodási helye, állampolgársága, az elkövetett jogellenes cselekmény minősítése, viszonylata, időpontja, iránya, a jogellenes cselekmény indítéka, bekövetkezésének oka, elkövetésének módja, az elkövetés jellege, az elkövetésre tett intézkedés egyéb adata.

Source: https://magyarkozlony.hu/hivatalos-lapok/09b3ab9afcd857059179784c24f1434d87c95565/dokumentumok/e9a85bb106defc31abf1d0b2d090ab61a32f8e8e/letoltes